
**ภาคผนวก**

**คำสั่งแต่งตั้งคณะกรรมการจัดทำแผนอัตรากำลัง 3 ปี**

**รายงานการประชุมคณะกรรมการจัดทำแผนอัตรากำลัง 3 ปี**



**คำสั่งองค์การบริหารส่วนตำบลหนองบัวแก้ว**

**ที่ /๒๕๕๕**

**เรื่อง แต่งตั้งคณะกรรมการปรับปรุงแผนอัตรากำลัง 3 ปี (พ.ศ. ๒๕๕๕ – ๒๕๕๗)**

**.....................................**

ด้วยองค์การบริหารส่วนตำบลหนองบัวแก้ว จะดำเนินการปรับปรุงแผนอัตรากำลัง ๓ ปี (๒๕๕๕ – ๒๕๕๗) ประจำปีงบประมาณ ๒๕๕๕ เพื่อปรับปรุงตำแหน่งพนักงานส่วนตำบล ในส่วนราชการขององค์การบริหารส่วนตำบล เพื่อให้มีความเหมาะสมกับการบริหารงานขององค์การบริหารส่วนตำบลเกิดประโยชน์สูงสุดแก่ประชาชน

อาศัยอำนาจตามความในมาตรา ๑๗(๓) และมาตรา ๒๖ แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ประกอบกับข้อ ๑๕ แห่งประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับอัตราตำแหน่ง และมาตรฐานของตำแหน่งพนักงานส่วนตำบล และข้อ ๑๕ แห่ง ประกาศคณะกรรมการพนักงานส่วนตำบลจังหวัดมหาสารคาม เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานส่วนตำบล เพื่อให้การจัดทำแผนอัตรากำลังดังกล่าวเป็นไปด้วยความรอบคอบถูกต้องเรียบร้อย องค์การบริหารส่วนตำบลหนองบัวแก้ว จึงแต่งตั้งคณะกรรมการปรับปรุงแผนอัตรากำลัง ๓ ปี (๒๕๕๕ – ๒๕๕๗) ประจำปีงบประมาณ ๒๕๕๕ ดังนี้

๑. นายสมบัติ จันทะคาม นายกอบต.หนองบัวแก้ว เป็นประธานกรรมการ

๒. นายวีระวัฒน์ ขัตฤกษ์ ปลัด อบต.หนองบัวแก้ว เป็นกรรมการ

๓. นางสาววิระวรรณ หนองโยธา หัวหน้าส่วนการคลัง เป็นกรรมการ

๔. นายธวัชชัย คำแสนพันธ์ หัวน้าส่วนโยธา เป็นกรรมการ

๕. นางปรียาพัชร หงษา จนท.วิเคราะห์นโยบายฯ เลขานุการ/กรรมการ

ให้ผู้ได้รับแต่งตั้งร่วมกันพิจารณาปรับปรุงแผนอัตรากำลังดังกล่าวโดยเคร่งครัด

ทั้งนี้ ตั้งแต่วันที่ ๒๐ เดือน เมษายน ๒๕๕๔ เป็นต้นไป

สั่ง ณ วันที่ ๒๐ เดือน เมษายน พ.ศ. ๒๕๕๔

(นายสมบัติ จันทะคาม)

นายกองค์การบริหารส่วนตำบลหนองบัวแก้ว

**สำนักปลัด**